কাব আহবার
কাব আহবার (আরবি: كعب الأحبار, পুরো নাম আবু ইসহাক কাব ইবনে মানি' আল-হিময়ারী (আরবি: ابو اسحاق كعب بن مانع الحميري) ছিলেন "যী রাঈন" (আরবি: ذي رعين) এর আরব গোত্রের একজন ৭ম শতাব্দীর ইয়েমেনি ইহুদি। যিনি ইসলাম গ্রহণ করেছিলেন। তাকে ইসরাইলিয়্যাত এবং দক্ষিণ আরবের বিদ্যার প্রথম কর্তৃত্বধারী বলে মনে করা হয়। ইসলামী বর্ণনা অনুসারে, তিনি মদিনা থেকে জেরুজালেম সফরে উমরের সাথে ছিলেন। পরবর্তীতে উসমানের সমর্থন করেন। তিনি ৬৫২ থেকে ৬৫৬ খ্রিস্টাব্দের মধ্যে হিমসে মারা যান।